**AIŠKINAMASIS RAŠTAS**

**DĖL KLAIPĖDOS MIESTO SAVIVALDYBĖS TARYBOS 2016 M. vasario 25 D. SPRENDIMO NR. T2-42 „dĖL parduodamų SAVIVALDYBĖS BŪSTų ir pagalbinio ūkio paskirties pastatų SĄRAŠo PATVIRTINIMO“ PAkeitimo**

**1. Sprendimo projekto esmė, tikslai ir uždaviniai** – šio sprendimo projekto tikslas papildyti Parduodamų savivaldybės būstų ir pagalbinio ūkio paskirties pastatų sąrašą, ir įrašyti savivaldybei nuosavybės teise priklausantį būstą Rambyno g. 16-48A, Klaipėdoje, kad pagal gautą savivaldybės nuomininko prašymą būtų galimybė būstą parduoti ir gauti pajamas į savivaldybės biudžetą. Nurodytas sąrašas esant poreikiui bus papildomas.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos Seimas 2014 m. spalio 9 d. priėmė Paramos būstui įsigyti ar išsinuomoti įstatymą (toliau – Įstatymas). Nuo 2015 m. sausio 1 d. įsigaliojęs Įstatymas numato savivaldybės būstų ir pagalbinio ūkio paskirties pastatų pardavimo galimybę.

Klaipėdos miesto savivaldybės tarybos 2016 m. vasario 25 d. sprendimu Nr. T2-42 „Dėl parduodamų savivaldybės būstų ir pagalbinio ūkio paskirties pastatų sąrašo patvirtinimo“, buvo patvirtintas Parduodamų savivaldybės būstų ir pagalbinio ūkio paskirties pastatų sąrašas. Į sąrašą yra įtraukti būstai ir pagalbinio ūkio paskirties pastatai, kuriuos savivaldybės nuomininkai įstatymo nustatyta tvarka pateikę prašymą, turės galimybę juos įsigyti (pirkti). Nurodytas sąrašas esant poreikiui bus papildomas.

Savivaldybės būstas Rambyno g. 16-48A, Klaipėdoje, (bendrabutyje) į patvirtintą sąrašą nebuvo įrašytas, kadangi buvo nuomojamas kaip laikinas būstas. Ankstesniam nuomininkui atsisakius nuomos, greta gyvenanti bendrabučio kambario savininkė pateikė prašymą išnuomoti būstą jai ir leisti įsigyti nurodytą būstą.

Šiuo sprendimo projektu yra teikiamas tvirtinti Parduodamų savivaldybės būstų ir pagalbinio ūkio paskirties pastatų sąrašo papildymas. Į sąrašą 1048 punktu įrašomas būstas, Rambyno g. 16-48A, Klaipėdoje, unik. Nr. 4400-0750-0238:5110, kurį sudaro 1 kambarys – 11,41 kv. metro ploto su bendro naudojimo patalpomis, visas būsto plotas – 21,05 kv. metro. Galimybė parduoti nurodytą būstą atsiras tik po to, kai būstas bus įrašytas į Parduodamų savivaldybės būstų ir pagalbinio ūkio paskirties pastatų sąrašą.

**3. Kokių rezultatų laukiama.**

Papildžius ir patvirtinus Parduodamų savivaldybės būstų ir pagalbinio ūkio paskirties pastatų sąrašo pakeitimą, bus sudarytos sąlygos savivaldybės nuomininkei, pagal pateiktą prašymą įsigyti būstą ir bendrabučio kambarius pertvarkyti į butą, o savivaldybei gauti pajamas į savivaldybės biudžetą ir panaudoti socialinio būsto fondo plėtrai.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Teikiame svarstyti šį sprendimo projektą.

Turto skyriaus vedėjas Edvardas Simokaitis